Наредба 
за изменение и допълнение на Наредба № Н-9 от 18 март 2011 г. за военно-почивното дело
/обн., ДВ, бр. 29 от 2011 г., доп., бр. 45 от 2012 г.; бр. 50 от 2014 г.; изм. и доп., бр. 15 и 81 от 2015 г., бр. 18 и 46 от 2016 г., бр. 4 от 2017 г., бр. 38 и 91 от 2019 г., бр. 29 и 81 от 2021 г., изм. и доп., бр. 87 от 2022 г., изм., бр. 37 и 75 от 2024 г./

§ 1. В чл. 4 се правят следните изменения и допълнения:
1. В ал. 1:
 а/ т. 1 се изменя така:
„1. по чл. 2, т. 1, 2 и 9 - лицата по чл. 3, т. 1 за своя сметка заплащат 35 % от стойността на нощувката, 100 % от стойността на хранителните продукти, туристически данък и застраховка; титулярят на картата заплаща добавка за вид помещение; върху дължимите суми се начислява ДДС; храненето се извършва по заявка, като стойността на хранителните продукти се заплаща на място в съответния почивен дом или хотел; останалата част от себестойността на почивката (представляваща 65% от стойността на нощувката и 100% от разходите за приготвяне на храната) се осигурява от Министерството на отбраната от средствата за социално-битово и културно обслужване в рамките на утвърдения бюджет за съответната година;“

 б/ в т. 2, букви „а“ и „б“ се изменят така:
„а) лицата по чл. 3, т. 3 - ветераните от войните, ползват военно-почивните домове и хотели през неактивния сезон, като заплащат 25% от себестойността на почивката (в т.ч. нощувка и 100% от стойността на хранителните продукти за закуска, обяд и вечеря); туристически данък и застраховка; титулярят на картата заплаща добавка за вид помещение; върху дължимите суми се начислява ДДС; останалите 75 % от себестойността на почивката се осигурява от бюджета на Министерството на отбраната съгласно чл. 7 от Правилника за прилагане на Закона за ветераните от войните, приет с ПМС № 168 от 1999 г.; членовете на семействата им заплащат почивката по цени, определени в заповедите на министъра на отбраната по чл. 5; 
 	б) лицата по чл. 3, т. 5 – военноинвалидите и военнопострадалите, имат право да почиват до 15 дни веднъж годишно, като заплащат 25% от себестойността на почивката (в т.ч. нощувка и 100% от стойността на хранителните продукти за закуска, обяд и вечеря), туристически данък и застраховка; титулярят на картата заплаща добавка за вид помещение; върху дължимите суми се начислява ДДС; останалите 75% от себестойността на почивката се осигуряват от държавния бюджет съгласно чл. 16 от Закона за военноинвалидите и военнопострадалите; членовете на семействата им заплащат почивката по цени, определени в заповедите на министъра на отбраната по чл. 5;“
	
 в/ създава се т. 2а:
 „2а. по чл. 2, т.3 и 3а – лицата по чл. 3, т. 1, 10 и 12 за своя сметка заплащат 100 % от стойността на хранителните продукти, както и 35 % от стойността на почивката, включваща разходи съгласно утвърдената себестойност, транспорт, туристически данък, застраховка, културна и спортна програма и разходи за групов ръководител, определени на база калкулация по чл. 4, ал. 4; върху изчислената сума се начислява дължимият ДДС; останалите 65% от стойността на почивката се осигуряват от Министерството на отбраната от средствата за социално-битово и културно обслужване в рамките на утвърдения бюджет за съответната година; 
           г/ в т. 5: 
аа/ буква „а“ думата „закуска“ се заличава.
	бб/ буква „в“ се изменя така:
„в) лицата по чл. 3, т. 12 за своя сметка заплащат 35 % от стойността на нощувката, 100 % от стойността на хранителните продукти, туристически данък и застраховка; титулярът на  картата заплаща добавка за вид помещение; върху дължимите суми се начислява ДДС; храненето се извършва по заявка, като стойността на хранителните продукти се заплаща на място в съответния военно-почивен дом или хотел; останалата част от себестойността на почивката (представляваща 65% от стойността на нощувката и 100 % от разходите за приготвяне на храната) се осигурява от Министерството на отбраната със средства по съответната програма в рамките на утвърдения бюджет за съответната година;“
 вв/ буква „г“ се изменя така:
„г) лицата по чл. 3, т. 13 за своя сметка заплащат 35% от стойността на нощувката; изцяло за своя сметка заплащат 100% от стойността на хранителните продукти, туристически данък и застраховка; титулярът на  картата заплаща добавка за вид помещение; върху дължимите суми се начислява ДДС; храненето се извършва по заявка, като стойността на хранителните продукти се заплаща на място в съответния  военно-почивен дом или хотел; останалата част от себестойността на почивката (представляваща 65 % от стойността на нощувката и 100 % от разходите за приготвяне на храната) се осигурява от бюджета на Министерството на отбраната за съответната година“.

д/т. 6 се изменя така:
„6. по чл. 2, т. 6 – стойността на почивката включва нощувка и храна /за закуска, обяд и вечеря/, определени съобразно утвърдената себестойност по чл. 4, ал. 3, както и туристически данък, застраховки, доплащане за вид помещение и дължимия ДДС върху тях; стойността на почивката се осигурява в рамките на утвърдените разходи на съответната програма, по която се осигурява участието на военните формирования от въоръжените сили в операции и мисии извън територията на страната; военнослужещите и членовете на техните семейства заплащат стойността на хранителните продукти за закуска, обяд и вечеря на място в съответния почивен дом или хотел, която се възстановява в размер, по ред и срокове, определени в заповед на министъра на отбраната;“ 

	 е/ т. 10 се изменя така:
	„10. по чл. 2, т. 1, 2 и 9 - лицата по чл. 3, т. 10 за своя сметка заплащат 35% от стойността на нощувката, 100% от стойността на хранителните продукти, туристически данък и застраховка; титулярят на картата заплаща добавка за вид помещение; върху дължимите суми се начислява ДДС; храненето се извършва по заявка, като стойността на хранителните продукти се заплаща на място в съответния военно-почивен дом или хотел; останалата част от себестойността на почивката (представляваща 65% от стойността на нощувката и 100% от разходите за приготвяне на храната) се осигурява от Министерството на отбраната от средства за социално-битово и културно обслужване в рамките на утвърдения бюджет за съответната година;“

	 ж/ т. 11 се отменя.

 2. Ал. 2 се изменя така:
„(2) Себестойността на почивките по чл. 2, т. 1, 2, 3, 3а, 6, 8 и 9, както и стойността на добавката за вид помещение, се определят ежегодно по методики, утвърдени от изпълнителния директор на агенцията.“. 

3. В ал. 3 думите „по чл. 2, т. 1, 2, 6 и 9 се определя ежегодно до 30 ноември“ се заменят с „по ал. 2 се определя ежегодно до 15 декември“.

4. В ал. 4:
а/ в изречение първо думите „на база предходната година“ се заличават;
б/ изречение трето и четвърто се заличават.

	5. В ал. 7 се правят следните изменения и допълнения:
	а/ в изречение първо думите „на база предходната година“ се заличават;
	б/ в изречение второ след думите „утвърдената себестойност“ се поставя запетая и се добавя „храна (закуска, обяд и вечеря)“.

	§ 2. Чл. 4а се отменя. 

	§ 3. В чл. 5 думите „15 януари“ се заменят с „30 януари“.

	§ 4.  В чл. 6, ал. 1 се правят следните изменения и допълнения:
1. В изречение първо думите „със закуска“ се заличават; 
2. В изречение второ след думата „заявяват“ се добавя „закуска,“.

§ 5. В чл. 7 думите „или нощувка със закуска“ се заличават. 

§ 6. В чл. 14 се правят следните изменения и допълнения:
1. В ал. 1:
а/ в изречение първо след думата „почивка“ се добавя „в страната“;
б/ в изречение трето след думите „в страната“ се добавя „в електронна среда посредством  компютърен софтуер“. 
2. В ал. 2 след думата „почивка“ се добавя „по ал. 1“.

3. В ал. 3:
а/ в изречение първо думите „по чл. 2, т. 1, 2, 3, 4, 4а и 5“ се заменят с „по чл. 2, т. 1, 2 и 3“;
б/ изречение второ се заличава.

§ 7. В чл. 15, ал. 1 се правят следните изменения:
1. Точка 1 се изменя така:
„1. до 10 август - за почивки през зимния сезон, и до 01 март- за почивки през летния сезон, в агенцията се изпраща обобщена информация от съответните структури, национално представителните синдикални организации в Министерството на отбраната и военните формирования за извършеното от техни комисии разпределение на картите за почивка; всяка структура организира разпределението на картите по начин, който да гарантира равнопоставеното им ползване; комисиите приключват работата си с протоколи, утвърдени от съответния командир/ръководител на съответна структура, които съдържат: трите имена и ЕГН/ЛН/ЛНЧ на почиващите (на титуляря и членовете на семейството му), номер на военното формирование, пощенски адрес на съответната структура, брой и вид разпределени карти по смени;“
2.В т. 2 думите „30 септември“ се заменят с „05 септември“, а думите „10 април“ с „20 март“.
3. Създава се нова т. 3:
„3. в случай на неусвоени карти за почивка, както и след изтичане на сроковете за заплащане по чл. 18, ал. 4, т. 1 агенцията предоставя възможност за повторно разпределение на картите на съответната структура по ал.1;“
4. Създават се т. 4, 5  и 6:
„4. в срок до 5 октомври - за почивки през зимния сезон, и до 25 април - за почивки през летния сезон, структурите по ал.1 изпращат обобщена информация в агенцията за извършеното от техни комисии повторно разпределение на картите за почивка;
5. в срок до 15 октомври - за почивки през зимния, и до 5 май - за почивки през летния период, агенцията изпраща на структурите по ал. 1 повторно разпределените карти за почивка за предоставяне на военнослужещите и цивилните служители;
6. в случай на неусвоени карти за почивка по т. 5, както и ако след изтичането на сроковете за заплащане по чл. 18, ал. 4, т. 2 останат незаплатени карти, същите са невалидни и се предлагат на свободна разпродажба;“

7. Досегашната т. 3 става т. 7.

§ 8. Член 16 се изменя така:
„Чл. 16. (1) В срок до 30 юни - за зимния сезон и до 15 януари – за летния сезон агенцията изпраща информация за планираните почивки в чужбина по чл. 2, т. 4, 4а и 5 до Министерството на отбраната, структурите на пряко подчинение на министъра на отбраната и Българската армия.
(2) В срок до 31 юли – за зимния сезон и до 05 февруари – за летния сезон структурите по ал. 1 предоставят информация с желаещите военнослужещи и цивилни служители за включване в разпределението на картите за почивка в чужбина по реда на ал. 3. В разпределението могат да участват военнослужещи и цивилни служители, които не са били на почивка, организирана по линия на безвалутния обмен и в рамките на "CLIMS", в качеството си на титуляр на правото на почивка или като член на неговото семейство през предходната година, включваща последните летен и зимен сезон. 
(3) Картите за почивка в чужбина по чл. 2, т. 4, 4а и 5 се разпределят ежегодно от комисия, назначена със заповед на министъра на отбраната между военнослужещите и цивилните служители по ал. 2. В комисията задължително участват представители от всички структури на пряко подчинение на министъра на отбраната и Българската армия и дирекция "Социална политика и политика по военно-патриотично възпитание" в Министерството на отбраната. Комисията разпределя картите за почивка в електронна среда посредством  компютърен софтуер на случаен принцип до 25 февруари - за летния сезон, и до 05 септември - за зимния сезон, като за целта се изготвя протокол, утвърден от министъра на отбраната, удостоверяващ извършеното разпределение.
(4) Ако е уговорено в колективен трудов договор, агенцията изпраща информация по ал. 1 до национално представителните синдикални организации в Министерството на отбраната и техни представители участват в комисията за разпределението на картите за съответната година по ал. 3. Цивилните служители - синдикални членове, могат да кандидатстват за карти за почивка само от разпределените на национално представителните синдикални организации от комисията по ал. 3 и съобразно договореното в колективния трудов договор.
(5) В срок до 30 септември - за почивки през зимния период, и до 20 март - за почивки през летния период, агенцията изпраща картите за почивка в чужбина на Министерство на отбраната, структурите на пряко подчинение на министъра на отбраната и Българската армия за предоставяне на военнослужещите и цивилните служители, избрани посредством разпределението по ал. 3.
(6) В случай на неусвоени карти за почивка по чл. 2, т. 4, 4а и 5, както и след изтичане на съответния срок по чл. 18, ал. 4, т. 3, се обявява дата за свободна разпродажба и картите се предоставят на лица, които не са били на почивка, организирана по линия на безвалутния обмен и в рамките на "CLIMS", в качеството си на титуляр на правото на почивка или като член на неговото семейство през предходната година, включваща последните летен и зимен сезон. 
(7) При останали незаети карти по реда на ал. 6 същите се предоставят за свободна разпродажба и на лица, които не отговарят на условията по ал.2.
(8) В агенцията се води регистър с данни за служителите, ползвали през предходните летен и зимен сезон карти за почивка в чужбина, организирани по линия на безвалутния обмен и в рамките на "CLIMS", и по договори с туроператорските фирми.
(9) Ежегодно в срок до 15 януари агенцията предоставя съответната информация в писмен вид на Министерството на отбраната, структурите на пряко подчинение на министъра на отбраната, Българската армия и синдикатите в Министерството на отбраната за лицата от съответната структура, ползвали правото си на почивка, организирана по линия на безвалутния обмен и в рамките на "CLIMS", и по договори с туроператорските фирми през предходната календарна година.“

§ 9. В чл. 18 се правят следните изменения:
1. Ал. 4 се изменя така:
„(4) Срокът за предварително заплащане стойността на картите за почивка в страната и чужбина в случаите:
1. по чл.15, ал.1, т.2  - за зимния период е до15 септември, а за летния период  - до 05 април; 
2. по чл.15, ал. 1, т. 5 – за зимния период е до 25 октомври, а за летния период - до 15 май; 
3. по чл.  16, ал. 5 - за зимния период е до 15 октомври, а за летния период е до 05 април.“

2. Създава се ал. 4а:
„(4а) По изключение сроковете за предварително заплащане стойността на картите по ал. 4 могат да се удължат със заповед на министъра на отбраната по мотивирано предложение на изпълнителния директор на агенцията.“

3. Ал. 5 се изменя така: 
„(5) Информацията за свободната разпродажба на картите за страната и чужбина се обявява на интернет страницата на агенцията, на интернет страницата на Министерството на отбраната и на страниците на в. "Българска армия".“
	
	§ 10. В чл. 19, ал. 1 се отменя. 

	§ 11. В чл. 22 се правят следните изменения:
1.В ал. 1 думите „осигурява новогодишни пакети“ се заменят с  „предлага новогодишни оферти“;
2. В ал. 2 думите  „осигурява и други празнични пакети“ се заменят с „предлага и други празнични оферти“;
3. В ал. 3 думата „пакети“ се заменя с „оферти“.
[bookmark: to_paragraph_id40768625]
§ 12. В § 1 от Допълнителната разпоредба се правят следните изменения:
1. В т. 1, изречение второ думите „ако имат еднакъв постоянен или настоящ адрес, което се удостоверява с лична карта или съответно с удостоверение за настоящ адрес“ се заменят с „което се удостоверява с декларация от титуляра на картата, която се попълва на място в съответния почивен дом или хотел“. 
2. В т. 2, изречение първо думите „удостоверение за постоянен или настоящ адрес“ се заменят с „декларация от титуляра на картата, която се попълва на място в съответния почивен дом или хотел“, след думите „от учебното заведение“ се добавят „или представена справка от електронния регистър на всички действащи, прекъснали и завършили студенти и докторанти“.
3. Точка 7 се отменя. 
4. Точка 8 се отменя.
5. Създава се т. 11:
„11. „Ръководител на структура“ и „ръководител на съответна структура“ – е министърът на отбраната или оправомощено от него длъжностно лице – за администрацията на Министерството на отбраната и ръководителите на структурите на пряко подчинение на министъра на отбраната по чл. 78 от Закона за отбраната и въоръжените сили на Република България - за ръководените от тях структури.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 13. Заповедите на министъра на отбраната по чл. 5 за определяне цените на почивките по чл. 2, т. 1, 2, 6 и 9 и груповите мероприятия по чл. 2, т. 10, за летния отдих през 2025 година се издават в 15-дневен срок от влизането в сила на тази наредба. 

§ 14. Наредбата влиза в сила от деня на обнародването й в Държавен вестник, с изключение на § 1, т. 1, буква "а", буква „б“, буква „в“, буква „г“, буква „е“, буква „ж“, т. 2, т. 4, буква „б“, т. 5, буква „б“ и § 12, т. 3, § 2 и § 4, които се прилагат за сезон ЛЯТО 2025 и следващите, и § 6, § 7, § 8, § 9, § 10, които се прилагат за сезон ЗИМА 2025/2026 и следващите.

						 МИНИСТЪР НА ОТБРАНАТА
	

							        АТАНАС ЗАПРЯНОВ

